recursal/SuperWikiNEXT-32B huggingface dataset:
**விசுவலிங்கம் வீரசிங்கம்** (*Visuvalingam Veerasingam*, 1892 - 5 டிசம்பர் 1964) இலங்கைத் தமிழ் ஆசிரியரும், அரசியல்வாதியும், நாடாளுமன்ற உறுப்பினரும், கூட்டுறவாளரும் ஆவார்.

ஆரம்ப வாழ்க்கை
--------------

வீரசிங்கம் 1892 ஆம் ஆண்டில் இலங்கையின் வடக்கே யாழ்ப்பாணத்தில் மானிப்பாய் நகரில் பிறந்தவர். மானிப்பாய் இந்துக் கல்லூரியில் கல்வி பயின்றார். இலங்கைப் பல்கலைக்கழகக் கல்லூரியில் பயின்று பொருளாதாரம், கல்வி, தமிழ் ஆகிய பாடங்களில் இலண்டன் பல்கலைக்கழக பட்டத்தைப் பெற்றுக் கொண்டார். மானிப்பாய் இந்துக் கல்லூரியில் ஆசிரியராக இணைந்த இவர் 1922 ஏப்ரலில் கல்லூரியின் அதிபரானார். இளம் வயதிலேயே வாழ்க்கைத் துணையை இழந்தார். மறுமணம் செய்யவில்லை.

யாழ்ப்பாணம் வீரசிங்கம் மண்டபம்
1951 ஆம் ஆண்டில் ஆசிரியப் பணியில் இருந்து இளைப்பாறிய பின்னர் யாழ்ப்பாண மாவட்டத்துக்கான கூட்டுறவு இயக்கத்தின் முக்கிய பங்காற்றலானார். யாழ் மாவட்டத்துக்கான கூட்டுறவு சங்கத்தின் முதலாவது தலைவராக இவர் தேர்ந்தெடுக்கப்பட்டு இறக்கும் வரையில் அப்பதவியில் இருந்தார். யாழ்ப்பாண நகரில் கூட்டுறவு சங்கத்தினால் அமைக்கப்பட்ட வீரசிங்கம் மண்டபத்திற்கு இவரது நினைவாக அப்பெயர் சூட்டப்பட்டது.

அரசியலில்
---------

1947 நாடாளுமன்றத் தேர்தலில் வீரசிங்கம் சுயேட்சை வேட்பாளராக வட்டுக்கோட்டை தேர்தல் தொகுதியில் முதற்தடவையாகப் போட்டியிட்டு அகில இலங்கைத் தமிழ்க் காங்கிரஸ் கட்சி வேட்பாளர் க. கனகரத்தினத்திடம் தோற்றார். ஆனாலும், 1952 தேர்தலில் சுயேட்சையாகப் போட்டியிட்டு கனகரத்தினத்தை 420 வாக்குகள் வித்தியாசத்தில் வெற்றி பெற்று நாடாளுமன்றம் சென்றார்.

1952 சனவரியில் இவர் பிரித்தானிய இராச்சியத்தின் Order of the British Empire விருதைப் பெற்றார்.

நினைவு
------

* யாழ்ப்பாண நகரில் உள்ள வீரசிங்கம் மண்டபத்திற்கு இவரது நினைவாக பெயர் சூட்டப்பட்டது.
* விஸ்வலிங்கம் வீரசிங்கம் ஞாபகார்த்த அஞ்சல்தலை 2016 மே 27 அன்று இலங்கை அஞ்சல் திணைக்களத்தினால் வீரசிங்கம் மண்டபத்தில் வெளியிடப்பட்டது.

மேற்கோள்கள்
-----------

1. 1 2 3 4  Arumugam, S. (1997). *Dictionary of Biography of the Tamils of Ceylon*. பக். 243. .
2. 1 2  "மக்களோடு மக்களாக வாழ்ந்தவர் அமரர் விஸ்வலிங்கம் வீரசிங்கம்". வீரகேசரி. 29 மே 2016.
3. 1 2  Somasunderam, Subramaniam (5 அக். 2004). "Manipay Hindu College in my time - an alumnus remembers". *டெய்லி நியூஸ்*. Archived from the original on 2005-02-05. .
4. ↑  "Result of Parliamentary General Election 1947" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2013-11-02 அன்று பார்க்கப்பட்டது.
5. ↑  "Result of Parliamentary General Election 1952" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2013-11-02 அன்று பார்க்கப்பட்டது.
6. ↑  "Fourth Supplement". *இலங்டன் கசெட்*. 28 டிசம்பர் 1951. .
7. ↑  "அமரர் வீரசிங்கம் ஞாபகார்த்த அஞ்சல்தலை வெளியீடு!". நானிலம். 29 மே 2016 அன்று பார்க்கப்பட்டது.
[*தொடர்பிழந்த இணைப்பு*]
**சார்சத்தா மாவட்டம்** (**Charsadda District**) (பஷ்தூ: چارسدہ ولسوالۍ, உருது: ضلع چارسدہ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் சார்சத்தா நகரம் ஆகும். சார்சாத்தா நகரம், மாகாணத் தலைநகரான பெசாவர் நகரத்திற்கு வடகிழக்கே 45 கிலோ மீட்டர் தொலைவில் உள்ளது. இராமாயணம் காவியத்தில் இந்நகரின் பெயர் புஷ்கலாவதி எனக்குறிப்பிட்டுள்ளது.

புஷ்கலாவதியின் தொல்லியல் களம்
-----------------------------

முதன்மைக் கட்டுரை: புஷ்கலாவதி
 384-ஆம் ஆண்டு காலத்திய கௌதம புத்தர் சிலை
புஷ்கலாவதி தொல்லியல் களத்தின் பௌத்தச் சிற்பங்கள்
புஷ்கலாவதியின் பௌத்த தலைச்சிற்பங்கள்
புஷ்கலாவதில் கண்டெடுக்கப்பட்ட உரோமானிய நாணயங்கள், கிமு 500/490-485)

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 16,10,960 ஆகும். அதில் ஆண்கள் 817,651 மற்றும் பெண்கள் 7,93,298 உள்ளனர். இதன் சராசரி எழுத்தறிவு 66.17% ஆகும். 83.23% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 873 பேர் மட்டுமே உள்ளனர்.

மாவட்ட நிர்வாகம்
----------------

சார்சத்தா மாவட்டம் சார்சத்தா, தாங்கி மற்றும் சாப்கத்தார் எனும் 3 தாலுகாக்களும், 58 ஒன்றியக் குழுக்களும் கொண்டது.

### மக்கள் பிரதிநிதிகள்

இம்மாவட்டம் பாகிஸ்தான் தேசிய நாடாளுமன்றத்திற்கு 4 தொகுதிகளையும்;கைபர் பக்துன்வா மாகாணச் சட்டமன்றத்திற்கு 5 தொகுதிகளையும் கொண்டுள்ளது.

இதனையும் காண்க
--------------

* புஷ்கலாவதி
* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. 1 2  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.
2. ↑  Tehsils & Unions in the District of Charsada - Government of Pakistan பரணிடப்பட்டது மார்ச் 22, 2008 at the வந்தவழி இயந்திரம்
3. ↑  Members of the National Assembly of Pakistan
4. ↑  Members of the Khyber Pakhtunkhwa Assembly

உசாத்துணை
---------

* *1998 District census report of Charsadda*. Census publication. **68**. Islamabad: Population Census Organization, Statistics Division, Government of Pakistan. 2000.
**வி. வர்ஷினி** (பிறப்பு 28 ஆகஸ்ட் 1998), ஒரு இந்திய பெண் சதுரங்க விளையாட்டு வீரர். பிடே செப்டம்பர் 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.

சதுரங்க வாழ்க்கை
----------------

வர்ஷினி 2018 இல் ஒரு பெண் சர்வதேச மாஸ்டர் (WIM) ஆனார்.  மே 2018 இல் புவனேஸ்வரில் நடந்த கே.ஐ.ஐ.டி சர்வதேச சதுரங்க விழாவில் தனது முதல் பெண் கிராண்ட்மாஸ்டர் நெறியை அடைந்தார். அடுத்து டிசம்பர் 2018 இல் மும்பையில் நடந்த சர்வதேச கிரண்ட்மாஸ்டர் சதுரங்க போட்டியில், அவர் தனது இரண்டாவது பெண் கிராண்ட்மாஸ்டர் நெறியைப் பெற்றார். வர்ஷினி தனது மூன்றாவது மற்றும் இறுதி நெறியை ஆகஸ்ட் 2019 இல் ரிகா, லாட்வியாவில் நடந்த ரிகா தொழில்நுட்ப பல்கலைக்கழக திறந்த போட்டியில் அடைந்தார். அவர் இந்தியாவின் பதினெட்டாவது பெண் கிராண்ட்மாஸ்டர் ஆனார். செப்டம்பர் 2019 இல் அவருக்கு அதிகாரப்பூர்வமாக பெண் கிராண்ட்மாஸ்டர் (WGM) பட்டம் வழங்கப்பட்டது. 

காமன்வெல்த் சதுரங்க சாம்பியன்ஷிப்பில், 16 வயதிற்குட்பட்டோருக்கான தங்கப் பதக்கத்தையும், 18 வயதுக்குட்பட்டோருக்கான
வெண்கலப் பதக்கத்தையும் வென்றுள்ளார். 2016 ஆம் ஆண்டில் விளையாட்டுப் பிரிவின் கீழ் கிண்டி, அண்ணா தொழில்நுட்ப மற்றும் ஆராய்ச்சி பல்கலைக்கழகத்தில் கிண்டி பொறியியல் கல்லூரியில் படிக்க தகுதி பெற்றார். இந்திய சதுரங்க வீராங்கனைகள் சர்வதேச போட்டிகளில் பங்கேற்பதில் உள்ள நிதி பற்றாக்குறை பற்றி வர்ஷினி பேசியுள்ளார்.

இதையும் பார்க்கவும்
-------------------

* இந்திய சதுரங்க வீரர்களின் பட்டியல்
* இந்தியாவில் சதுரங்கம்

குறிப்புகள்
-----------

 

1. ↑  "Title Application" (PDF). *fide.com*. FIDE. 31 January 2021 அன்று பார்க்கப்பட்டது.
2. ↑  Aug 22, Prasad RS / TNN /; 2019; Ist, 10:44. "Nandhidhaa & Varshini, two new WGMs from Tamil Nadu | Chess News - Times of India". *The Times of India* (ஆங்கிலம்). 2021-10-07 அன்று பார்க்கப்பட்டது.
3. ↑  "Title Application" (PDF). *fide.com*. FIDE. 31 January 2021 அன்று பார்க்கப்பட்டது.
4. ↑  "My aim is to become grand master: Sports quota topper". *Deccan Chronicle* (ஆங்கிலம்). 2016-06-25. 2021-10-07 அன்று பார்க்கப்பட்டது.
5. ↑  "Funds, marriage roadblocks for Indian women in chess". *The New Indian Express*. 2021-10-07 அன்று மூலம் பரணிடப்பட்டது. 2021-10-07 அன்று பார்க்கப்பட்டது.

வெளி இணைப்புகள்
---------------

* V. Varshini rating card at பன்னாட்டு சதுரங்கக் கூட்டமைப்பு
ஜெசிக்கா யூட்
**ஜெசிக்கா யூட்** (Jessica Judes; பிறப்பு: 08.12.1999), யாழ்ப்பாணம் வல்வெட்டித்துறையைச் சேர்ந்த இளம் பாடகி ஆவார். தற்பொழுது கனடாவில் வசித்து வருகின்றார். இவரது தந்தை யூட் சூசைதாசன். சென்னையில் நடைபெற்ற விஜய் தொலைக்காட்சியின் சூப்பர் சிங்கர் இளையர் - பருவம் 4 இன் இறுதிச் சுற்று பாட்டுப் போட்டியில் இரண்டாம் இடத்தை பெற்றவர். தனக்குப் பரிசாகக் கிடைத்த ஒரு கிலோ தங்கத்தைத் தமிழ் நாட்டிலுள்ள ஆதரவற்ற சிறுவர்களுக்கும், வன்னியில் போரினால் பாதிக்கப்பட்ட சிறுவர்களுக்கும் அன்பளிப்பாக தருவதாக அறிவித்து உள்ளார். ஜெசிக்கா, இறுதிச் சுற்றில் 'விடைகொடு எங்கள் நாடே' என்ற பாடலை, 'தோல்வி நிலையென நினைத்து' என்ற பாடலுடன் இணைத்துப் பாடினார்.

*இது போன்ற போட்டியில் வெற்றி பெறுவதை விட எங்கள் மக்களின் வலிகளைப் பதிவு செய்ததையே வெற்றியாக கருதுகிறேன்* என்றார் ஜெசிக்கா.

ஞானம் எழுதி அக்னி கணேஸ் இசையமைத்துள்ள சரவணப்பொய்கை என்ற பாடலை சென்னையில் உள்ள ஒலிப்பதிவுக் கூடத்தில் பாடியுள்ளதன் மூலம் தொழில்முறைப் பாடகியாகவும் ஜெசிகா யூட் உருவாகியுள்ளார்
.

மேற்கோள்கள்
-----------

1. ↑  "தங்கத்தை அநாதரவான சிறுவர்களுக்கு வழங்கிய ஈழத் தழிழ் சிறுமி ஜெசிக்கா". *ஐபிசி தமிழ்*. பிப்ரவரி 21, 2015.. பார்த்த நாள்: 1 மார்ச் 2015.
2. ↑  "ஏர்டெல் சூப்பர் சிங்கர் 4 - தமிழக, ஈழ ஆதரவற்ற குழந்தைகளுக்கு தங்கத்தை தாரைவார்த்து கொடுத்த ஜெசிக்கா!". *ஒன்இந்தியா.காம்*. பிப்ரவரி 21, 2015.. பார்த்த நாள்: 1 மார்ச் 2015.
3. ↑  "ஜெசிக்கா சூப்பர் சிங்கர் மட்டுமல்ல... நெகிழ்ந்து நிற்கும் ஈழத்தமிழர்கள்!". *சினிமா விகடன்*. 2015. Archived from the original on 2015-02-27.. பார்த்த நாள்: 1 மார்ச் 2015.
4. ↑  "ஜெசிக்கா பின்னணிப்பாடகியாக வருகின்றார்". 2015-03-11 அன்று மூலம் பரணிடப்பட்டது. மார்ச் 25, 2015 அன்று பார்க்கப்பட்டது.
**சீனா லோங்யுவான் பவர் குரூப் லிமிட்டெட்** அல்லது **லோங்யுவான் பவர்** என்று அழைக்கப்படும் நிறுவனம் சீனா, மற்றும் ஆசியாவின் மிகப்பெரிய காற்றுத் திறன் தயாரிக்கும் நிறுவனமாகும்.. இந்த நிறுவனம் பிரதானமாக காற்றாலைகளை வடிவமைத்தல், தயாரித்தல், மேலாண்மை செய்தல் மற்றும் இயக்குதல், போன்ற பணிகளுடன் காற்றாலைகளின் மூலம் தயாரிக்கப்பட்ட மின்சாரத்தைப் உபயோகிப்பாளர்களுக்கு விற்பனையும் செய்கின்றது.

லோங்யுவான் பவர் சீன அரசிற்குச் சொந்தமான சைனா கோடியன் கூட்டுத்தாபனத்தின் மானியத்தைப் பெற்றுக்கொள்கின்றது. 2008 இன் முடிவில் இந்த நிறுவனம் சீனாவின் காற்றாலை சக்தியாக்கத்தில் 24 சதவீதத்தை தன்வசம் வைத்திருந்தது. இந்த நிறுவனம் ஹாங்காங் பங்குச் சந்தையில் டிசம்பர் 2009 முதல் ஒரு பங்கு HK$8.16 என பட்டியலிடப்பட்டது.

ஆதாரம்
------

1. ↑  சீனா லோங்யுவான் பவர் ups IPO plan to $1.3 bln-sources
2. ↑  "China லோங்யுவான் பவர் குரூப் லிமிடட்". 2011-07-17 அன்று மூலம் பரணிடப்பட்டது. 2010-07-07 அன்று பார்க்கப்பட்டது.
3. ↑  China wind giant Longyuan carries out IPO – reports

வெளி இணைப்புகள்
---------------

* சீனா லோங்யுவான் பவர் குரூப் லிட். பரணிடப்பட்டது 2013-01-17 at the வந்தவழி இயந்திரம் - (ஆங்கில மொழியில்)
**வி.வி.சுப்ரமணியம்** (*V.V.Subrahmanyam*) இந்தியாவை சேர்ந்த ஒரு வயலின் இசை கலைஞராவார். **வி.வி.எசு** எனச் சுருக்கமாக அழைக்கப்படுகிறார். இவர் வயலின் இசையமைப்பாளராகவும் கல்வியாளராகவும்   இயங்கினார்.

ஆரம்ப கால வாழ்க்கை
------------------

1944 ஆம் ஆண்டு கேரள மாநிலம் எர்ணாகுளத்தில் வடக்கேஞ்சேரி வீரராகவ சுப்ரமணியம் என்ற பெயருடன் பிறந்தார்.

வி.வி.எசு தனது ஆரம்பக் கல்வியை தந்தையிடமிருந்து பெற்றார்.  திரிபுனித்துரா நாராயண ஐயர், செம்பை, முசிறி சுப்ரமணிய ஐயர், செம்மங்குடி சீனிவாச ஐயர் போன்ற கர்நாடக இசை வயலின் கலைஞர்களிடம் மேலும் பயிற்சி பெற்றார்.

தொழில்
------

1966 ஆம் ஆண்டு ஐக்கிய நாடுகளின் பொதுச் சபையில் டி.கே.மூர்த்தி மற்றும் எம்.எசு.சுப்புலட்சுமி ஆகியோருடன் விவிஎசு வயலின் வாசித்தார்.   

1978 முதல் 1982 ஆம் ஆண்டு வரை தமிழ்நாடு அரசு இசைக் கல்லூரியில் வயலின் பேராசிரியராக வி.வி.எசு பணிபுரிந்தார். அமெரிக்காவில் உள்ள வெசுலியன் பல்கலைக்கழகம் மற்றும் ஐரோப்பாவில் உள்ள சில பல்கலைக்கழகங்களிலும் வயலின் கற்பித்துள்ளார். 

1993 ஆம் ஆண்டில் தமிழ்நாடு இயல் இசை நாடக மன்றம் வழங்கிய கலைமாமணி விருதை பெற்றார். 

1998 ஆம் ஆண்டில் கேரள சங்கீத நாடக அகாடமி விருதையும் பெற்றார்.

விருதுகள் மற்றும் அங்கீகாரம்
----------------------------

* சங்கீத நாடக அகாடமி விருது
* கலைமாமணி
* கேரள சங்கீத நாடக அகாடமி விருது (1998)

மேற்கோள்கள்
-----------

1. 1 2 3 4  "VV Subramanyam, TV Gopalakrishnan & VVS Murari".
2. 1 2 3 4 5 6 7 8 9  "Awardees - V V Subrahmanyam" (PDF).
3. ↑  Revathi, R. (24 March 2022). "Remembering a guru, who structured the art of mridangam playing". *The Hindu*.
4. ↑  "On a Classical Note". *Indian Express*. August 19, 2016.
**யாமாகுச்சி எசுத்தராக்கல் வினை** (*Yamaguchi esterification*) என்பது அலிஃபாட்டிக் கார்பாக்சிலிக் அமிலம் மற்றும் 2,4,6-முக்குளோரோபென்சோயில் குளோரைடு (யாமாகுச்சி வினையூட்டி) ஆகிய இரண்டு கரிமசேர்மங்களும் வினைபுரிந்து கலப்பு அமில நீரிலிகளை உருவாக்கும் ஒரு வேதி வினையாகும். பின்னர் இந்த கலப்பு நீரிலி விகிதவியல் அளவு இருமெத்திலமினோபிரிடின் முன்னிலையில் ஆல்ககாலுடன் சேர்ந்து விரும்பத்தக்க எசுத்தரை அளிக்கிறது. இவ்வேதிவினையை முதன்முதலில் 1979 ஆம் ஆண்டில் மசாரு யாமாகுச்சி அறிமுகப்படுத்தினார்.

Yamaguchi esterificationYamaguchi esterification
குறிப்பாக இந்த வேதிவினை மேக்ரோ - லாக்டோன் வகை உயர் செயல்திறன் வளைய எசுத்தர்கள் தயாரிக்கும் தொகுப்பு வினைகளில் பயனுள்ளதாக இருக்கிறது.

வினை வழிமுறை
------------

அலிஃபாட்டிக் காபொட்சிலேட்டு யாமாகுசி கரணியின் கார்பனைல் கார்பனுடன் சேர்ந்து முதலில் கலப்பு நீரிலியாக மாறுகிறது. பின்னர் தடையுற்ற இக்கார்பன் பகுதி தலத்தேர்வு முறையில் இருமெத்திலமினோபிரிடினால் தாக்கப்படுகிறது. இதன் விளைவாக அசைல் பதிலீடு செய்யப்பட்ட இருமெத்திலமினோபிரிடின் உண்டாவதும் அதனைத் தொடர்ந்து இது ஆல்ககாலுடன் வினைபுரிந்து எசுத்தரை உருவாக்குதலும் படிப்படியாக நிகழ்கின்றன.

Yamaguchi mechanismYamaguchi mechanism
அலிஃபாட்டிக் அமில வினைகளின் தலத்தேர்வு முறையை விளக்குவதற்கு சமச்சீர் அலிஃபாட்டிக் நீரிலி உருவாகும் இவ்வினை முன்மொழியப்படுகிறது. இதனடிப்படையில் அலிஃபாட்டிக் காபொட்சிலேட்டுகள் அதிக ஆற்றல் அணுக்கருகவரிகள் என்றும் அலிஃபாட்டிக் நீரிலிகள் இருமெத்திலமினோபிரிடின், ஆல்க்கால் மற்றும் அதனையொத்த பிற சேர்மங்களுடன் அதிக எலக்ட்ரான் கவர் ஆற்றலும் கொண்டிருப்பதாக அறியப்படுகிறது.

மேற்கோள்கள்
-----------

1. ↑  Inanaga, J.; Hirata, K.; Saeki, H.; Katsuki, T.; Yamaguchi, M. "A Rapid Esterification by Means of Mixed Anhydride and Its Application to Large-ring Lactonization". *Bull. Chem. Soc. Jpn.* **1979**, *52*, 1989–1993. எஆசு:10.1246/bcsj.52.1989
2. ↑  Kawanami, Y.; Dainobu, Y.; Inanaga, J.; Katsuki, T.; Yamaguchi, M. "Synthesis of Thiol Esters by Carboxylic Trichlorobenzoic Anhydrides". *Bull. Chem. Soc. Jpn.* **1981**, *54*, 943–944. எஆசு:10.1246/bcsj.54.943

வெளிப்புற இணைப்புகள்
--------------------

* Yamaguchi esterification—organic-chemistry.org
* Investigation of the Yamaguchi Esterification Mechanism. Synthesis of a Lux-S Enzyme Inhibitor Using an Improved Esterification Method. I. Dhimitruka, J. SantaLucia, *Org. Lett.*, **2006**, 8, 47–50. Article பரணிடப்பட்டது 2007-07-12 at the வந்தவழி இயந்திரம்
**யாப்பென் மனுக்கோடியா** (*Manucodia jobiensis*) என்பது நடுத்தர அளவிலான, அதாவது 34 செமீ நீளம் கொண்ட, பசிய நீலம், கறுப்பு மற்றும் ஊதா நிறம் கொண்டதும் உருவமைப்பில் காகத்தைப் போன்றும் காணப்படும் சந்திரவாசிப் பறவையினம் ஒன்றாகும். இதன் கண்கள் செந்நிறமாயும், மார்புக்கு மேலாயும் கழுத்திலும் காணப்படும் இறகுகள் ஓரளவு வெடித்துப் பிரிந்தவை போன்றும் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையை விடச் சற்றுச் சிறிதாயும் நிறம் மங்கியதாயும் காணப்படும்.

யாப்பென் மனுக்கோடியாப் பறவை இனமானது மென் தோள் மனுக்கோடியா இனத்தை உருவமைப்பில் ஒத்திருப்பினும் ஒப்பீட்டளவிற் சிறியதான வால் மற்றும் கழுத்து இறகுகள் என்பவற்றின் மூலம் அதிலிருந்து வேறுபடுத்தி அறியப்படுகிறது. ஏனைய மனுக்கோடியாப் பறவைகளைப் போன்றே இதுவும் தனியொரு பறவையுடன் மாத்திரமே கலவியில் ஈடுபடுவதாகும்.

யாப்பென் மனுக்கோடியாக்கள் இந்தோனேசியாவின் யாப்பென் தீவு மற்றும் வடக்கு நியூகினி என்பவற்றின் தாழ்நிலக் காடுகளிற் பரவிக் காணப்படுகின்றன. இவ்வினம் அங்கு காணப்படும் மிகப் பொதுவான பறவையினங்களில் ஒன்றாகும். இதன் உணவுப் பழக்கத்தில் முதன்மையாக பழங்கள், பூச்சியினங்கள் என்பன அடங்குகின்றன.

மேற்கோள்கள்
-----------

* பன்னாட்டு பறவை வாழ்க்கை (2004). *Manucodia jobiensis*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 31 October 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* BirdLife Species Factsheet பரணிடப்பட்டது 2007-09-29 at the வந்தவழி இயந்திரம்
* IUCN Red List


1. ↑  [[பன்னாட்டு பறவை வாழ்க்கை]] (2012). "*Manucodia jobiensis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
**ஹிங்கிலிசு** என்பது இந்தியும் ஆங்கிலமும் கலந்து பயன்படுத்தப்படும் ஒரு கலப்பு மொழியாகும். ஆங்கிலச் சொற்றொடரில் இந்திச் சொற்கள் பெருமளவு கலந்துநிற்பது, ஆங்கிலச் சொற்கள் மிகுந்த இந்தி வாக்கியங்களைப் புழங்குவது அல்லது தேவநாகரியில் அன்றி ரோமன் எழுத்துருக்கள் கொண்டு இந்தியை எழுதுவது போன்றவை இக்கலப்பு மொழியின் இயல்புகள். 

தாராளமயமாக்கலுக்குப் பின் விளம்பரத் துறையினரால் கைக்கொள்ளப்பட்ட ஹிங்கிலிசு மொழியின் பயன்பாடு இன்று பன்மடங்கு வேகமெடுத்துள்ளது. இந்தியாவின் நாடளாவிய ஆங்கிலக் காட்சி ஊடகங்கள் இந்திக் கலப்பை முன்னெடுக்கின்றன. மேடைச் சிரிப்புரைக் கலைஞர்கள் இத்தகைய மொழியையே கைக்கொள்கின்றனர். ஆங்கில நாளிதழ்களையும்கூட ஆங்கிலம், இந்தி ஆகிய இருமொழிகளும் தெரிந்தவர்கள் மட்டுமே முழுமையாகப் புரிந்துகொள்ளமுடியும் என்ற நிலை ஏற்பட்டுவருவதாகக் கருதப்படுகிறது. இந்திய உயர்மட்ட வகுப்பினரின் மொழியாக ஆங்கிலத்தைப் பின்னுக்குத் தள்ளி ஹிங்கிலிசை வணிகச் செயல்பாடுகள் இன்று முன்னிறுத்திவருகின்றன. இது இந்தியாவின் பிற மொழிகளுக்கு ஏற்பட்டுள்ள அச்சுறுத்தலாகவும், அதன் சமூக, பண்பாட்டு, அரசியலின் திசைவழியை மாற்றியமைக்க வல்லமை கொண்டதாகவும் பார்க்கப்படுகிறது.

மேற்கோள்கள்
-----------

1. ↑  Daniyal, Shoaib. "The rise of Hinglish: How the media created a new lingua franca for India's elites". *Scroll.in*. 4 October 2022 அன்று பார்க்கப்பட்டது.
புவியின் "நீலக் கோலிக்குண்டு" ஒளிப்படம்.

உலக சுகாதார அமைப்பின் கொடியில் தற்கால உலகப் படத்தையும் (திசைக்கோண சமதொலைவு வீச்சு) அஃசுலெப்பியசின் தடியையும் இணைத்துள்ளது.
**உலகம்** (ஆங்கிலம்: *World*) எனப்படுவது அனைத்து மனித நாகரிகத்தையும் குறிப்பதாகும். குறிப்பாக மனித அனுபவம், வரலாறு, அல்லது பொதுவாக மனிதர் நிலையைக் குறிப்பதாகும். பொதுவாக *உலகெங்கும்* எனக் குறிப்பது புவியின் எப்பாகத்திலும் என்பதாகும். பொதுவாக *உலகம்* அண்டத்தின் மனிதர் வாழத்தக்க கோள்களையும் குறிக்கிறது.

மெய்யியல் உரைகளில் உலகம்:

1. இருக்கின்ற அண்டம் முழுமையையும், அல்லது
2. உள்ளிய உலகம்.

சமயவுரைகளில், *உலகம்* பொதுவாக பொருண்மிய, வெறுக்கத்தக்க ஒன்றாகவும் வானுலக, ஆன்மிய அல்லது புனித உலகத்திற்கு எதிரானதாகவும் கையாளப்படுகிறது. இந்து சமயத்தில் ஏழு மேல் உலகங்களும் ஏழு கீழுலங்களும் உள்ளதாக குறிப்பிடப்படுகிறது.

*உலக வரலாறு* என முதல் நாகரிகம் துவங்கியதிலிருந்து ஐந்தாயிரம் ஆண்டுகள் புவிசார் அரசியல் நிகழ்வுகள் தொடர்ந்து இன்றைய நிகழ்வுகள் வரை தொகுக்கப்படுகின்றன.

உலக மக்கள் தொகை எந்தவொருக் காலத்தும் உள்ள அனைத்து மக்கள் தொகைகளின் மொத்தமாகும்; இதேபோல, உலகப் பொருளியல் நிலை அனைத்துச் சமூகங்களின் (நாடுகளின்) பொருளியல் நிலைகளின் மொத்தமாகும். உலகமயமாதல் என்ற சொல் உலகத்தின் அனைத்துப் பகுதிகளிலும் பண்பாடுகள் ஒன்றையொன்று ஏற்றுக் கொள்வதாகும். உலகப் போட்டிகள், மொத்த உலக உற்பத்தி, உலகக் கொடிகள் போன்ற சொற்களில் உலகம் தற்போதுள்ள இறைமையுள்ள நாடுகளின் மொத்தம் அல்லது கூட்டு என்பது உள்ளீடாகும்.

உலக சமயம், அனைத்துலக மொழிகள், உலக அரசு, மற்றும் உலகப் போர் என்பவற்றில் *உலகம்* பன்னாட்டு அல்லது பலகண்டத்து வீச்சைக் குறிப்பிடுகிறது; இங்கு முழுமையான உலகமும் பங்கேற்பது தேவையில்லை.

உலக நிலப்படம் மற்றும் உலக தட்பவெப்பநிலை போன்றவற்றில், *உலகம்* புவியாகிய கோளைக் குறிக்கிறது.

மேற் சான்றுகள்
--------------

1. ↑  Jean Chevalier and Alain Gheerbrandt. The Penguin Dictionary of Symbols. Editions Robert Lafont S. A. et Editions Jupiter: Paris, 1982. Penguin Books: London, 1996. pp.142-145
2. ↑  Merriam-webster.com

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***உலகம்*** |

விக்கிமீடியா பொதுவகத்தில்,  
 ***உலகம்***   
என்பதின் ஊடகங்கள் உள்ளன. 

* World *உலகத் தரவுநூலில்* இருந்து
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

**சார் படையெடுப்பு** அல்லது **சார் தாக்குதல்** (*Saar Offensive*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு படையெடுப்பு. செப்டம்பர் 7-16, 1939ல் பிரான்சு நாசி ஜெர்மனியின் மேற்கெல்லையில் இத்தாக்குதலை நிகழ்த்தியது. ஆனால் நேச நாட்டுத் தலைவர்களிடம் மன உறுதி இல்லாத காரணத்தால் இது திட்டமிட்டபடி நடைபெறாமல் பாதியிலேயே நிறுத்திக்கொள்ளப்பட்டது.

இரண்டாம் உலகப் போர் மூளும் முன் நேச நாடுகளுக்கும் போலந்துக்கும் ராணுவ உதவி உடன்படிக்கை ஏற்பட்டிருந்தது. ஜெர்மனி போலந்தைத் தாக்கினால், அதன் மேற்குப்போர்முனையில் பிரான்சு தாக்குதல் நடத்தி ஜெர்மனியை இருமுனைப் போரில் ஈடுபடும்படி செய்ய வேண்டுமென இவ்வுடன்படிக்கையில் குறிப்பிடப்பட்டிருந்தது. மேற்குப் போர்முனையில் பிரான்சு தாக்கினால் ஜெர்மனி போலந்திலிருந்து தன் படைகளின் ஒரு பகுதியை திருப்பி அழைக்க வேண்டியிருக்கும், அது போலந்துக்கு சாதகமாக அமையும் என்று எதிர்பார்க்கப்பட்டது. செப்டம்பர் 1, 1939ல் ஜெர்மனி போலந்தைத் தாக்கியது. செப்டம்பர் 3ம் தேதி பிரான்சு ஜெர்மனி மீது போர் பிரகடனம் செய்தது. செப்டம்பர் 7ம் தேதி ஜெர்மனியின் ரைன் பள்ளத்தாக்கில் பிரெஞ்சுப் படைகள் நுழைந்தன. ஜெர்மனி-பிரான்சு எல்லையில் குறைவான ஜெர்மானிய படைகளே நிறுத்தப்பட்டிருந்ததால் நிலை பிரான்சுக்கு சாதகமாகவே இருந்தது. ஜெர்மனியின் சார்லாந்துப் பகுதியுள் எட்டு கி. மீ தூரம் வரை பிரெஞ்சுப் படைகள் முன்னேறின. இருபது கிராமங்களையும் மூன்று சதுர கி.மீ பரப்பரவுள்ள வார்ண்ட் காட்டுப்பகுதியையும் அவை கைப்பற்றின. ஆனால் இத்தாக்குதல் அரைமனதாகவே நடைபெற்றது. போலந்துக்கு உறுதியளித்தபடி 40 டிவிசன்களுடன் நடக்க வேண்டிய இந்த படையெடுப்பில் 11 டிவிசன்கள் மட்டுமே கலந்து கொண்டன. 12ம் தேதி நேசநாட்டுப் படைகளின் முதன்மை போர் குழுமம் கூடி படையெடுப்பை நிறுத்திக் கொள்ள வேண்டுமென முடிவு செய்தது. செப்டம்பர் 16ம் நாள் அனைத்து பிரெஞ்சுப் படைகளும் பின்வாங்கி மஷினோ கோட்டிற்கு (பிரெஞ்சு எல்லை அரண்) திரும்பி வந்துவிட்டன. நேச நாடுகளின் இந்த துரோகத்தால் ஜெர்மனி போலந்தை எளிதில் கைப்பற்றியது.

அடிக்குறிப்புகள்
----------------
**உலகளாவிய உணவுப் பாதுகாப்புக் குறியீடு** (*Global Food Security Index*) 113 நாடுகளின் குறியீடுகளின் தொகுப்பைக் கொண்டுள்ளது. இது உலகின் பெரும்பாலான நாடுகளில் உணவுப் பாதுகாப்பை அளவிடுகிறது. இது முதன்முதலில் 2012 இல் வெளியிடப்பட்டது. மேலும் தி எகனாமிஸ்ட்டின் புலனாய்வுப் பிரிவால் ஆண்டுதோறும் நிர்வகிக்கப்பட்டு புதுப்பிக்கப்படுகிறது.

உலகளாவிய உணவு உற்பத்தி
----------------------

உலகெங்கிலும் உணவுப் பாதுகாப்பு என்பது வேறுபட்ட தன்மையுடையதாய் இருக்கிறது. சில பகுதிகள் வளமான நிலம் இல்லாததால் உணவுப் பொருள் பாதுகாப்பின்மைக்கு அதிக வாய்ப்புள்ளது, அத்துடன் உணவுப் பொருள்களை இறக்குமதி செய்து வாங்குவதற்கான போதுமான மூலதனமின்மையும் உணவுப் பாதுகாப்பின்மைக்கான வாய்ப்பாக அமைகிறது.உணவுக்கான இந்தத் தேவையானது படிப்படியாக வளர்ந்து வருகிறது, குறிப்பாக வளரும் நாடுகளில், அடுத்த நான்கு பதின்ம ஆண்டுகளில் இத்தேவையானது 70%-100% வரை வளரக்கூடும் என்று ஆய்வுகள் காட்டுகின்றன.பயிர்களின் உற்பத்தித்திறனை அதிகரிப்பதற்கும், அதன் மூலமாக அதிக அளவிலான உணவுப் பயிர்களைப் பயிரிடுவதற்கும் பல ஆராய்ச்சிகள் நடந்து வருகின்றன.ஆனால், அந்த ஆராய்ச்சி ஏழை நாடுகளுக்கும் அதிக மக்கள் தொகை அடர்த்தி கொண்ட நாடுகளுக்கும் நீட்டிக்கப்படாவிட்டால், வரும் ஆண்டுகளில் உலகளாவிய உணவுப் பாதுகாப்பு குறியீட்டு மதிப்புகள் குறைய வாய்ப்புள்ளது.

வெளி இணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. ↑  Gillam, Carey (July 10, 2012). "U.S. Denmark top ranking of world's most "food-secure" countries". Reuters. July 15, 2012 அன்று பார்க்கப்பட்டது.
2. 1 2  Baryshnikova, Natalia & Klimecka-Tatar, Dorota & Kiriliuk, Olga. (2019). The Role of the Foreign Trade in Ensuring Food Security in the Countries of the World: An Empirical Analysis. System Safety: Human - Technical Facility - Environment.
3. 1 2  Baulcombe, David (October 2009). "Reaping the benefits Science and the sustainable intensification of global agriculture" (PDF). *The Royal Society*.
விண்டோசு எக்சு. பி.யில் நோட்பேடு
**நோட்பேடு** அல்லது **நோட்பேட்** (ஆங்கிலம்: *Notepad*) என்பது மைக்ரோசாப்ட் விண்டோசு இயங்குதளத்துக்கான ஓர் உரைத் தொகுப்பி ஆகும். 1985இலிருந்து விண்டோஸ் 1.0இலிருந்து மைக்ரோசாப்ட் விண்டோசு இயங்குதளத்தின் அனைத்துப் பதிப்புகளிலும் நோட்பேடு இடம்பெற்றிருக்கின்றது.

வசதிகள்
-------

நோட்பேடு ஒரு பொதுவான உரைத் தொகுப்பி ஆகும். இதில் சேமிக்கப்படும் கோப்புகள் .txt நீட்சியைக் கொண்டிருக்கும். நோட்பேடு இடமிருந்து வலமாக எழுதப்படும் மொழிகளையும் வலமிருந்து இடமாக எழுதப்படும் மொழிகளையும் ஆதரிக்கின்றது. நோட்பேடு மென்பொருளின் முன்னைய பதிப்புகளில் உரையைக் கண்டுபிடிப்பது போன்ற அடிப்படையான செயற்பாடுகளையே செய்ய முடிந்தது. ஆனால், புதிய விண்டோஸ் இயங்குதளங்களில் உள்ளடக்கப்பட்டிருக்கும் நோட்பேடு மென்பொருளில் அதிக வசதிகள் உள்ளன. நோட்பேடு மென்பொருளை எச். டி. எம். எல். உருவாக்கத்துக்கும் பயன்படுத்த முடியும்.

ஒருங்குறி ஆதரவு
---------------

நோட்பேடு மென்பொருளின் விண்டோஸ் என்டி பதிப்பு ஒருங்குறிக்கு ஆதரவு வழங்கக் கூடியதாக உள்ளது.

மேற்கோள்கள்
-----------

1. ↑  நோட்பேடுவைப் பயன்படுத்துதல் (ஆங்கில மொழியில்)
2. ↑  நோட்பேடு கண்ணோட்டம் (ஆங்கில மொழியில்)
3. ↑  நோட்பேடுவில் வேறுபட்ட மொழி வடிவங்களைப் பயன்படுத்துதல் (ஆங்கில மொழியில்)
**அட்ட வசுக்கள்** என்பவர்கள் மனுவின் மைந்தனான பிரஜாபதியின் எட்டு மகன்கள் ஆவர். 
அவர்களின் பெயர்கள் தரா, துருவா, சோமா, அஹா, அனிலா,
அனலா, பிரதியுஷா மற்றும் பிரபாசா ஆகும்.

வசு எனும் சொல்லுக்கு *வெளி* (Space) என்று பொருள். இவர்கள் இயற்கையையும் இயற்கைக் கோட்பாடுகளையும் உருவகிப்பவர்கள். இந்த அட்ட வசுக்களில் *தரா* எனும் வசு புவியையும், *அனலன்* எனும் வசு நெருப்பையும், *ஆப* எனும் வசு நீரையும், *அனிலன்* எனும் வசு காற்றையும், *துருவன்* எனும் வசு துருவ நட்சத்திரத்தையும், *சோமன்* எனும் வசு சந்திரனையும், *பிரபாசன்* எனும் வசு வைகறையையும், *பிரத்யூசன்* எனும் வசு ஒளியையும் குறிப்பவர்கள்..

பீஷ்மர்
-------

இந்த அஷ்ட (எட்டு) வசுக்களில் *பிரபாசன்* எனும் வசு தனது மனைவியின் விருப்பத்தை நிறைவேற்றுவதற்காக, வசிட்டரின் காமதேனு பசுவை கவர்ந்து செல்கையில், வசிட்டரால் சாபம் பெற்று மண்ணுலகில், சாந்தனு - கங்கை தம்பதியர்க்கு பீஷ்மராக பிறந்தார் என்று மகாபாரதத்தின் ஆதி பர்வத்தில் கூறப்பட்டுள்ளது..

மேற்கோள்கள்
-----------

1. ↑   மகாபாரதம், ஆதி பர்வம், பக்கம் 284
2. ↑
3. ↑
4. ↑   பீஷ்மர்

வெளி இணைப்புகள்
---------------

* Ashta Vasu பரணிடப்பட்டது 2021-04-26 at the வந்தவழி இயந்திரம்
1947 இல் இந்தியப் பிரிப்பினைத் தொடர்ந்து இந்தியாவும் பாக்கித்தானும் நான்கு போர்களிலும் ஈடுபட்டதோடு, ஒரு அறிவிக்கப்படாத போர், பல எல்லைச் சண்டைகள், இராணுவ விலக்கிச் செல்லல்கள் என்பவற்றிலும் ஈடுபட்டுள்ளது.

காஷ்மீர் பிரச்சினை நேரடியாகவோ அல்லது மறைமுகமாகவோ முக்கிய காரணியாக, இரு நாடுகளுக்கும் இடையிலான எல்லாப் பெரிய முரண்பாடுகளிலும் இருந்து வருகின்றது. அதில் 1971 இந்திய-பாக்கிஸ்தான் போர் காஷ்மீர் பிரச்சினையுடன் தொடர்படவில்லை.

பின்னணி
-------

இரண்டாம் உலக யுத்தத்தின் விளைவாகவும், யுத்தமும் அதனால் படைக்கலைப்புச் செய்ததினாலும் ஏற்பட்ட பொருளாதார அழுத்தத்தை ஈடுகொடுக்க பெரிய பிரித்தானியாவும் பிரித்தானிய இந்தியாவும் ஈடுபட்டபோது இந்தியப் பிரிப்பு ஏற்பட்டது. பிரித்தானிய இந்தியாவிலிருந்து விடுதலை கிடைக்கும்போது சுதந்திரமான, சமமான "பாக்கிஸ்தான்", "இந்துஸ்தான்" என்பனவற்றுக்கான தெளிவான பிரிப்பு ஒன்றை அடைவது முசுலிம் நாட்டுக்கான விருப்பத்தினைக் கொண்டிருந்தவர்களின் நோக்கமாகவிருந்தது.

உசாத்துணை
---------

1. ↑  Khan, Yasmin (18 September 2007). *The great Partition: the making of India and Pakistan*. Yale University Press. பக். 13. பன்னாட்டுத் தரப்புத்தக எண்:978-0-300-12078-3.. பார்த்த நாள்: 30 October 2011.
2. ↑  Ambedkar, B.R. (1946). *Pakistan, or Partition of India* (2 ). AMS Press Inc. பக். 5. பன்னாட்டுத் தரப்புத்தக எண்:978-0-404-54801-8.

வெளி இணைப்புகள்
---------------

விக்கிமீடியா பொதுவகத்தில்,  
 ***Indo-Pakistani wars***   
என்பதின் ஊடகங்கள் உள்ளன. 

* Nuclear Proliferation in India and Pakistan from the Dean Peter Krogh Foreign Affairs Digital Archives
**நோசன் அச்சகம்** (*Notion Press*) என்பது இந்தியாவின் சென்னையினை மையமாகக் கொண்ட ஒரு இந்திய சுய வெளியீட்டு நிறுவனம். இந்த நிறுவனம் உலகளவில் புத்தகங்களை வெளியிடுதல், அச்சிடுதல் மற்றும் விநியோகப் பணிகளை மேற்கொள்கிறது. ஆரம்பத்திலிருந்தே இது 2000க்கும் மேற்பட்ட ஆசிரியர்களின் படைப்புகளை வெளியிட்டுள்ளது. மேலும் 100க்கும் மேற்பட்ட நாடுகளில் புத்தகங்களை விற்பனைச் செய்கின்றது. நவம்பர் 2018இன் பிற்பகுதியில், நிறுவனம் வருங்கால ஆசிரியர்களுக்காக *விரைவுச் சேவையை* அறிமுகப்படுத்தியது.

வரலாறு
------

நோசன் அச்சகத்தினை பிரசினை நவீன் வலசகுமார் என்பவர் அவரது பள்ளி தோழர்கள் ஜனார்த்தனன் மற்றும் பார்கவா ஆகியோருடன் இணைந்து நிறுவினர். ஜனவரி 1, 2012 அன்று இது நிறுவப்பட்டது. இந்நிறுவனத்தின் ஆரம்ப முதலீடு ₹ 3.67 லட்சம் ஆகும். 2016ஆம் ஆண்டில், இது எச் என் ஐ யிடமிருந்து (HNI) 1 மில்லியன் அமெரிக்க டாலர் நிதியுதவியைப் பெற்றது.

### சேவைகள்

வெளியீட்டாளர் 2013இல் இலவச வெளியீட்டைத் தொடங்கினார்.

புத்தகங்கள் மற்றும் விமர்சனங்கள்
--------------------------------

விருது பெற்ற புனைகதை மற்றும் புனைகதை அல்லாத பல்வேறு வகையான புத்தகங்கள் நோஷன் பிரஸ்ஸில் வெளியிடப்பட்டுள்ளன. *நியூ இந்தியன் எக்ஸ்பிரஸ்* பத்திரிக்கையின் விமர்சனத்தின் படி "இந்தியாவில் முதல் சுய வெளியீட்டு நிறுவனம்" என்பது இதுதான்.

மேற்கோள்கள்
-----------

1. ↑  "Have a story? This DIY publishing platform now allows aspiring authors to publish their book in 30 m- The New Indian Express". *www.edexlive.com*. 2018-12-05 அன்று பார்க்கப்பட்டது.
2. ↑  .
3. ↑ . Chennai.
4. ↑  "Notion Press introduces India's first free publishing platform". *chennai online*. Chennai Online Website. 7 November 2013 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* அமிர்தங்ஷு கோஷ் அல்லது நோஷன் பிரஸ் வெளியீட்டு தளத்தின் ஆசிரியர் அமிர்தங்ஷு
**செபே** (அல்லது **ஜெபே**, மொங்கோலியம்: Зэв, *Zev*; இயற்பெயர்: **ஜிர்கோடை** (நவீன மங்கோலியம்: **ஜுர்கடை**), மொங்கோலியம்: *Зургаадай*, Simplified Chinese: **哲别**) (இறப்பு 1225) செங்கிஸ் கானின் நோயன்களுள் (தளபதி) ஒருவர் ஆவார். இவர் தாய்சியுட் பழங்குடியினருள் பெசுட் இனத்தை சேர்ந்தவர். செங்கிஸ் கானின் காலத்தில் தாய்சியுட்கள் தர்குடை கிரில்துக்கின் தலைமையில் இருந்தனர்.

1201ல் பதிமூன்று பக்கங்களின் போரில், செங்கிஸ் கானின் கழுத்தில் அம்பினால் காயம் ஏற்பட்டது. அவரது தளபதி செல்மே அவரைக் கவனித்துக் கொண்டார். போரில் வென்றபின் செங்கிஸ் கான், தோற்றவர்களிடம் அம்பு எய்தவர் யார் என்று கேட்டார். ஜுர்கடை தானாக முன்வந்து அம்பு எய்ததைக் கூறினார், மேலும் செங்கிஸ் கான் தன்னைக் கொல்வதென்றால் கொல்லட்டும் எனவும் அதேநேரத்தில் தன்னை மன்னித்தால் விசுவாசத்துடன் பணியாற்றுவேன் என்றும் கூறினார். செங்கிஸ் கான் அவரது நேர்மையைப் பாராட்டி ஜெபே (மங்கோலிய மொழியில் அம்பு) என்று பெயரிட்டுத் தனது படையில் சேர்த்துக் கொண்டார்.

செபே பின்னர் செங்கிஸ் கானின் சிறந்த மற்றும் மிகவும் விசுவாசமான தளபதிகளில் ஒருவர் ஆனார். அவரது திறன் காரணமாக அவர் சுபுதை பகதூருக்கு இணையான தளபதியாகக் கருதப்படுகிறார்.

காரா கிதையின் குச்லுக்கை செபே வெற்றி கொண்டபோது செங்கிஸ் கான் மகிழ்ந்தபோதும், இவ்வெற்றிகளின் காரணமாக செபே தனக்கு எதிராகத் திரும்புவாரோ என எண்ணினார். இச்செய்தி செபேயை அடைந்தபோது, உடனடியாக போரிலிருந்து திரும்பிய செபே 100 வெள்ளைக் குதிரைகளை (அம்புக் காயம் ஏற்பட்டபோது செங்கிஸ் கான் ஓட்டிய அதே போன்ற குதிரைகள்) அவருக்கு தன் விசுவாசத்தின் அடையாளமாகக் கொடுத்தார். அதன்பின் செங்கிஸ் கான் அவரை சந்தேகப்படவேயில்லை.

இவரும் சுபுதையும் சேர்ந்து உருசியர்களைத் தோற்கடித்துத் திரும்பும் வழியில் இவர் இறந்தார்.

மேற்கோள்கள்
-----------

* Secret History of the Mongols பரணிடப்பட்டது 2007-07-11 at the வந்தவழி இயந்திரம்

| * பா
* உ
* தொ
செங்கிஸ் கானின் தளபதிகள் மற்றும் மந்திரிகள் |
| --- |
| *ஒன்பது மந்திரிகள்* | 
* செல்மே
* எலு சுகை
* சிகி குதுகு
* பூர்ச்சு
* போரோகுலா
* முகாலி
* சோர்கன் சீரா
* செபே
* கர் கிருகே

 |
| *நான்கு வல்லமையான வீரர்கள்* | 
* பூர்ச்சு
* முகாலி
* போரோகுலா
* சிலவுன்

 |
| *நான்கு வேட்டை நாய்கள்* | 
* குபிலை
* செல்மே
* செபே
* சுபுதை

 |
**அபர்ணா வைதிக்** (*Aparna Vaidik*)(பிறப்பு 22 செப்டம்பர்) என்பவர் இந்திய வரலாற்றாசிரியர், எழுத்தாளர் மற்றும் கல்வியாளர். இவரது சமீபத்திய புத்தகம் *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா (My Son's Inheritance: A Secret History of Blood Justice and Lynchings in India)* சனவரி 2020-ல் வெளியிடப்பட்டது. இது இந்தியாவில் நிலவும் உள்ளார்ந்த அமைதியான கலாச்சாரத்திற்குசவால் விடுகிறது.

ஆரம்ப கால வாழ்க்கை
------------------

அபர்ணா மத்திய பிரதேச மாநிலம் இந்தூரில் பிறந்தவர்.

எழுதுதல்
--------

அபர்ணா வைதிக்கின் முதல் புத்தகம், *இம்பீரியல் அந்தமான்: காலனித்துவ சந்திப்பு மற்றும் தீவு வரலாறு*, பால்கிரேவ் மேக்மில்லனின் கேம்பிரிட்ஜ் இம்பீரியல் மற்றும் பிந்தைய காலனித்துவ ஆய்வுகள் தொடரின் ஒரு பகுதியாக இவர் வாசிங்டனில் உள்ள ஜார்ஜ்டவுன் பல்கலைக்கழகத்தில் வரலாற்றாசிரியராக இருந்தபோது வெளியிடப்பட்டது. இது அந்தமான் தீவுகளின் தண்டனை வரலாற்றை ஆராய்கிறது. இவரது இரண்டாவது புத்தகம், *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா*, பன்னாடுக் கவனத்தை ஈர்த்தது. இவரது அடுத்த புத்தகம், *வெயிட்டிங் பார் சுவராஜ்: இன்னர் லைவ்சு ஒஃப் இந்தியன் ரெவுலுசனரிசு (Waiting for Swaraj: Inner Lives of Indian Revolutionaries*) கேம்பிரிட்ஜ் பல்கலைக்கழக பதிப்பகம் மூலம் வெளியிடப்பட்டு 2021-ல் வெளிவந்தது. பிரித்தானிய இந்தியாவில் நடந்த இந்தியப் புரட்சியாளர்களின் புகழ்பெற்ற விசாரணை பற்றிய மற்றொரு புத்தகம், *ரெவுலசனரியிசு ஆன் டிரையல்:செடிசன், பீட்ரையல் அண்ட் மர்ட்ய்டாம் 2022 (Revolutionaries on Trial: Sedition, Betrayal and Martyrdom,* 2022) அலெப் என்பவரால் வெளியிடப்பட்டது.

தனிப்பட்ட வாழ்க்கை
------------------

அபர்ணா துடுப்பாட்ட பயிற்சியாளரை மணந்தார். இந்த இணையருக்கு இரு மகன்கள் உள்ளனர். இவர்கள் அனைவரும் தில்லியில் வசிக்கிறார்கள்.

மேற்கோள்கள்
-----------

1. ↑  "Lynching reveals India's long history of violence, belying the idea of a non-violent country". *Digital article*. The Scroll (India). June 22, 2020 அன்று பார்க்கப்பட்டது.
2. ↑  "Lynching in India's past: This book shows public violence is ingrained in the history of the land". *Digital article*. The Scroll (India). June 22, 2020 அன்று பார்க்கப்பட்டது.
3. ↑  "Books of the week: From The Deoliwallahs to Aparna Vaidik's history of lynching in India, our picks". *Digital article*. Firstpost (India). 16 February 2020. June 22, 2020 அன்று பார்க்கப்பட்டது.
4. ↑  "Thank the printing press for making the cow into a Hindu gaumata". *Digital article*. ThePrint (India). 15 February 2020. June 22, 2020 அன்று பார்க்கப்பட்டது.

வெளி இணைப்புகள்
---------------

* பல்கலைக்கழக இணையதளம்
* *டைம்ஸ் ஆஃப் இந்தியா*
* அலெஃப் புக் கம்பெனியில் சுயசரிதை
* போதனைகள் பற்றிய சர்ச்சை
* *தி ஸ்க்ரோலில்* ஆசிரியர் பக்கம்
* வாரத்தின் மிகவும் சுவாரஸ்யமான புத்தகங்கள்
* புத்தக மதிப்புரைகளுடன் கல்வித்துறை பக்கம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| மற்றவை | 
* IdRef

 |
**அபர்ணா வத்சரே** (Aparna Vastarey) அபர்ணா என்று தனிப்பட்ட **முறையில் அறியப்பட்ட இவர் ஓர்** இந்திய நடிகரும், தொலைக்காட்சி தொகுப்பாளரும், முன்னாள் ரேடியோ ஜாக்கியுமாவார். கன்னடத் தொலைக்காட்சியில் பிரபலமான முகமான இவர், 1990 களில் டி.டி.சந்தனாவில் ஒளிபரப்பப்பட்ட பல்வேறு நிகழ்ச்சிகளின் தொகுப்பாளராக பணியாற்றியதற்காக அறியப்படுகிறார். 1984 ஆம் ஆண்டில் புட்டண்ணா கனகலின் இறுதிப் படமான *மசனாடா ஹூவ்* மூலம் திரைப்படத்தில் அறிமுகமானார். 2015 முதல், இவர் *மஜா டாக்கீஸ்* என்ற நகைச்சுவை நிகழ்ச்சியில் வரலட்சுமியாக தோன்றி வருகிறார்.

தொழில்
------

1984 ஆம் ஆண்டு புட்டண்ணா கனகலின் திரைப்படமான *மசனாடா ஹூவுவில்* அபர்ணா அறிமுகமானார், இதில் இவர் அம்பரீஷ் மற்றும் ஜெயந்தியுடன் இணைந்து நடித்திருந்தார். 1993 ஆம் ஆண்டில் அகில இந்திய வானொலியுடன் வானொலி ஜாக்கியாக பணியாற்றத் தொடங்கினார். பண்பலை வானொலியான ரெயின்போவுடன் பணிபுரியும் முன், அதன் முதல் தொகுப்பாளராக இருந்தார். ஒரு தொகுப்பாளராக கன்னடத் தொலைக்காட்சியில் இவரது வாழ்க்கை 1990 இல் டி.டி.சந்தனாவுடன் தொடங்கியது 2000 ஆம் ஆண்டு வரை அதன் பெரும்பான்மையான தயாரிப்புகளின் ஒரு பகுதியாக இருந்தார்.  1998 இல் தீபாவளி கொண்டாட்டங்களின் ஒரு பகுதியாக, எட்டு மணிநேரங்களுக்கு ஒரு நிகழ்ச்சியை வழங்கும் சாதனையை இவர் உருவாக்கினார். 

அபர்ணா *மூதலா மானே* மற்றும் *முக்தா* போன்ற தொலைக்காட்சி நிகழ்ச்சிகளில் நடிகையாக பணியாற்றினார். 2013 ஆம் ஆண்டில், கன்னட ரியாலிட்டி தொலைக்காட்சி நிகழ்ச்சியான பிக் பாஸின் முதல் பருவத்தில் ஒரு போட்டியாளராக தோன்றினார், இது ஈடிவி கன்னடத்தில் ஒளிபரப்பப்பட்டது.  2015 ஆம் ஆண்டு முதல், ஸ்ருஜன் லோகேஷின் கதாபாத்திரத்தின் வீண் மற்றும் பெருமைமிக்க மைத்துனராக வரலட்சுமியாக நகைச்சுவை தொலைக்காட்சி நிகழ்ச்சியான *மஜா டாக்கீஸில்* தோன்றியுள்ளார், மேலும் தான் முன்னாள் அமெரிக்க ஜனாதிபதி ஒபாமா மற்றும் நடிகர் சல்மான் கான் போன்ற பிரபலமான நபர்களின் நண்பர்கள் என்று கூறுகிறார்.. 

2014 ஆம் ஆண்டில், பெங்களூர் நம்ம மெட்ரோவில் செய்யப்பட்ட பயணிகள் வருகை குறித்த பதிவு செய்யப்பட்ட அறிவிப்புகளுக்காக அபர்ணா குரல் கொடுத்தார்.

மேற்கோள்கள்
-----------

1. 1 2 3  Srinath, Shruthi (22 May 2016). "The one & only..." 28 January 2017 அன்று பார்க்கப்பட்டது.
2. ↑  "Aparna, RJ, TV anchor and actress". rediff.com. 25 March 2013. 23 April 2015 அன்று பார்க்கப்பட்டது.
3. ↑  "DETAIL ABOUT PEOPLE OF BIGG BOSS KANNADA". *karnatakakaravali*. 19 August 2014. 27 May 2013 அன்று மூலம் பரணிடப்பட்டது. 22 August 2014 அன்று பார்க்கப்பட்டது.
**பிரசாந்த் செல்லத்துரை** (*Prashanth Sellathurai*, பிறப்பு: 1 அக்டோபர் 1986) ஓர் ஆத்திரேலிய சீருடற்பயிற்சி வீரர் ஆவார். இவர் பொதுநலவாய விளையாட்டுப் போட்டிகளில் இரண்டு தங்கப் பதக்கங்களை வென்றுள்ளார்.

இலங்கைத் தமிழ் வம்சாவளியினரான இவரது பெற்றோர் 1980களின் முற்பகுதியில் இலங்கையிலிருந்து ஆத்திரேலியாவிற்கு குடிபெயர்ந்தனர். பிரசாந்த் ஆத்திரேலியாவில் பிறந்தார். சிட்னியில் உள்ள திரித்துவ இலக்கணப் பாடசாலையில் கல்வி கற்றார்.

2010 ஆம் ஆண்டு புது தில்லியில் நடைபெற்ற 2010 பொதுநலவாயப் போட்டிகளில் தமது முதலாவது பொதுநலவாயத் தங்கப் பதக்கத்தை வென்ற ஆத்திரேலிய ஆடவர் அணியில் செல்லத்துரை இடம் பெற்றிருந்தார், இது அவரது நிலைத்த வளையங்களில் சிறப்பாக செயல்பட்டதால் உறுதி செய்யப்பட்டது. தில்லியில் நடந்த குதிரைக் கரடு பொதுநலவாயப் போட்டியில் தங்கம் வென்றார்.

பிரசாந்த் உலக வாகையாளர் போட்டிகளில் குதிரையில் இரண்டு வெண்கலங்கள் (2006 ஆர்கசு, 2009 இலண்டன்), ஒரு வெள்ளி (2010 உரொட்டர்டாம்) என மூன்று பதக்கங்களைப் பெற்றார். 

செல்லத்துரை 2019 ஆம் ஆண்டு பக்கிங்காம் பல்கலைக்கழகத்தில் மருத்துவப் பட்டம் பெற்று மருத்துவராகப் பணியாற்றுகிறார். அத்துடன் இங்கிலாந்தின் மில்ட்டன் கெயின்சு ஜிம்னாஸ்டிக்சில் தன்னார்வலராகவும் பணியாற்றுகிறார்.

நியூ சவுத் வேல்சு மாநில சிறப்புத் தகுதி
---------------------------------------

2022 அக்டோபரில் ஆத்திரேலியாவின் நியூ சவுத் வேல்சு மாநில அரசு மாநில வாகையாளர் மண்டபத்தில் பிரசாந்த் செல்லத்துரையின் பெயரை இணைத்தது. ஆத்திரேலியாவில் இப்படியான ஒரு பெருமையைப் பெறும் முதல் தமிழர் என்ற பெருமையும் இவரைச் சாரும்.

மேற்கோள்கள்
-----------

1. ↑  Prashanth Sellathurai பரணிடப்பட்டது 2011-02-20 at the வந்தவழி இயந்திரம்
2. ↑  Kosmidis sparkles to capture gold in floor exercise பரணிடப்பட்டது 14 செப்டம்பர் 2012 at the வந்தவழி இயந்திரம், Gulf Times
3. ↑  Australian men's gymnastics team win first ever Commonwealth gold, தி ஆத்திரேலியன், அக்டோபர் 5, 2010
4. 1 2  SIX NEW INDUCTEES FOR NSW HALL OF CHAMPIONS, ausleisure, 24 அக்டோபர் 2022
5. ↑  Sellathurai Inducted to NSW HALL OF CHAMPIONS, commonwealthgames.com.au, 25 அக்டோபர் 2022
6. ↑  NSW HALL OF CHAMPIONS Announces Six New Inductees, SportsNSW, 20 அக்டோபர் 2022
7. ↑  NSW Hall of Champions இல் சேர்க்கப்பட்ட முதல் தமிழர்!, சிறப்பு ஒலிபரப்புச் சேவை

வெளி இணைப்புகள்
---------------

*
**அபர்ணா கோபிநாத்** *(Aparna Gopinath)* ஒரு இந்திய திரைப்பட நடிகை மற்றும் நாடக கலைஞர் ஆவார். மலையாள படமான *ஏபிசிடி: அமெரிக்கன்-பார்ன் கன்ஃபுயூஸிடு தேசி* என்றப் படத்தில் அவர் அறிமுகமானார். அதில் நடிகர் துல்கர் சல்மானுடன் இணையாக நடித்திருந்தார்.

இளமை வாழ்க்கை
-------------

சென்னைக்கு குடியேறிய மலையாளி குடும்பத்தில் அபர்ணா பிறந்தார். அவரது திரை அறிமுகத்திற்கு முன்னர் அவர் ஒரு நாடக கலைஞரும் சமகால நடனக் கலைஞருமாவார். சென்னையில் ஒரு புதுமையான இசை நாடக இயக்கமான, கூத்து-பி-பட்டறையில் தொடர்புடையவர், மேலும் புகழ்பெற்ற நாடகங்களான *சிக்ஸ் கேரக்டர்ஸ் இன் சர்ச் ஆப் ஆன் ஆத்தர், வாய்செக், மூன்ஷைன், ஸ்கைடோபி*, முகம்மது பஷீரின் ஏழு சிறுகதைகளின் அடிப்படையில் *சங்கதி அறிஞ்சோ* போன்ற நாடகங்களிலும் மற்றும் வில்லியம் சேக்சுபியரின் பல நாடங்களிலும் நடித்துள்ளார்.

திரைப்பட வாழ்க்கை
-----------------

அபர்ணா, மார்ட்டின் பிரக்கத்தின் "ஏ. பி. சி. டி.: அமெரிக்கன் பார்ன் கன்ஃபுயூஸிடு தேசி" படத்தின் மூலமாக அறிமுகமானார். இப்படம் பெரும் வெற்றியை அடைந்தது. அதில், கல்லூரி செல்லும் மதுமிதா கதாபாத்திரத்தில் துல்கர் சல்மானை காதலிக்கும் பெண்ணாக நடித்திருந்தார். இவர் கதாநாயகியாக ஆஸிப் அலியுடன் நடித்த இரண்டாவது படம் "பைசைக்கிள் தீவ்ஸ்" ஆகும்.

மேலும், 1995இல் மம்மாஸ் கே. சந்திரனின், "மன்னார் மாத்தாய் ஸ்பீக்கிங் 2" நகைச்சுவை படத்திலும், ஜெயசூர்யா (நடிகர்) நடித்த போபன் சாமுவேலின் "ஹேப்பி ஜர்னி" (2014) படத்திலும் நடித்துள்ளார்.மம்மூட்டி நடித்த ஒளிப்பதிவாளர் மற்றும் இயக்குனர் வேணுவின் படமான "முன்னாரியிப்பு" படத்தில் இளம் பத்திரிகை நிருபராக நடித்துள்ளார். இத் திரைப்படத்தின் வாயிலாக இவர் கலவையான விமர்சனங்களைப் பெற்றார். மோகன்லால்-பிரியதர்சன் படமான "அம்மு டு அம்மு"வில் நடிப்பதற்கு ஒப்பந்தம் செய்யப்பட்டார். ஆனால் இப்படம் தயாரிப்பில் ஏற்பட்ட சிக்கல்கள் காரணமாக கிடப்பில் போடப்பட்டது. 2016இல், "கிரந்தி" திரைப்படத்தில் நடித்து முடித்தார். ஆனால் இப்படம் திரையிடப்படவில்லை.

மேற்கோள்கள்
-----------

1. ↑  Kumar, P. K. Ajith (10 April 2014). "Roll of roles". *The Hindu*. .
2. 1 2  "I'm open to more challenging roles: Aparna Gopinath". *The Times of India*. 31 October 2012. 3 ஜூலை 2013 அன்று மூலம் பரணிடப்பட்டது. 21 September 2013 அன்று பார்க்கப்பட்டது. Unknown parameter `|=` ignored (உதவி)
3. ↑  "Aparna Gopinath". Facebook. 21 September 2013 அன்று பார்க்கப்பட்டது.[*non-primary source needed*]
4. ↑  "Aparna gopinath – Movies, Photos, Filmography, biography, Wallpapers, Videos, Fan Club". entertainment.oneindia.in. 25 செப்டம்பர் 2013 அன்று மூலம் பரணிடப்பட்டது. 21 September 2013 அன்று பார்க்கப்பட்டது.
5. ↑  "Aparna Gopinath". Rotten Tomatoes. 1 January 1970. 21 September 2013 அன்று பார்க்கப்பட்டது.
6. ↑  "Aparna Gopinath Archives | Moviexpress.comMoviexpress.com". Moviexpress.com. 21 September 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் அபர்ணா கோபிநாத்
**விவசாயிகளுக்கு இலவச மின்சாரம்** (*Free electricity to farmers*) இந்தியாவின் ஆந்திரப்பிரதேச மாநிலத்தில் ஆந்திர அரசு வழங்கும் மானியத்துடன் கூடிய இலவச மின்சார திட்டமாகும். இத்திட்டம் மறைந்த முதலமைச்சர் டாக்டர் ஒய்.எசு. ராச சேகர ரெட்டியின் கனவுத் திட்டமாகும். வேளாண் துறைக்கு இலவச மின்சாரம் வழங்கிய ஒரே தலைவர் இவர்தான் என்று கருதப்படுகிறது. பசுமை ஆந்திரா என்பது அவரது தொலைநோக்குப் பார்வையாகும். ஒரு நாளில் வயல்களுக்கு 7 மணிநேர சக்தியை இத்திட்டம் வழங்குகிறது. 2013 ஆம் ஆண்டு இதற்காக சுமார் 6000 கோடி செலவிடப்பட்டது.

வரலாறு
------

காங்கிரசு கட்சி வாக்காளர்களுக்கு வாக்குறுதியளித்த்தைத் தொடர்ந்து, ஆந்திராவின் முதல்வராக ஒய்.எசு. ராசசேகர ரெட்டி பதவியேற்றவுடன் 2004 ஆம் ஆண்டு மே மாதம் 14 அன்று இந்த திட்டத்தில் கையெழுத்திட்டார்.

தேர்தல் நடப்பதற்கு முன்னர் அறிவிக்கப்பட்ட திட்டம் என்பதால் 2004 பொதுத் தேர்தலில் இதுவொரு பெரிய வாக்குறுதியாக இருந்தது. ஆரம்ப மானிய மசோதா ரூ. 400 கோடிகளாகும்.

மேற்கோள்கள்
-----------

1. ↑  Bureau, Our. "Free power to farmers will continue, says AP CM". *@businessline* (ஆங்கிலம்). 2019-03-06 அன்று பார்க்கப்பட்டது.
2. ↑  "Will free power ruin Congress in Andhra Pradesh?". *The Times of India*. 2019-03-06 அன்று பார்க்கப்பட்டது.
3. ↑  Menon, Amarnath K. (7 June 2004). "Andhra Pradesh CM Y.S. Rajasekhara Reddy orders free power to state farmers" (in en). .
4. ↑  "Andhra Pradesh News: No free electricity to farmers who waste it, says YSR". *தி இந்து*. 2005-11-04. 2019-03-06 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "The Hindu Business Line : 'Free power to farmers in AP an economic compulsion'". *www.thehindubusinessline.com*. 2019-03-06 அன்று பார்க்கப்பட்டது.
6. ↑  "Reddy orders free power to AP farmers, waives dues". *www.rediff.com*. 2019-03-06 அன்று பார்க்கப்பட்டது.
**லோதயிர் பளிங்கு** என்பது, கிபி 855-869 காலப்பகுதியைச் சேர்ந்த படங்கள் பொறிக்கப்பட்ட இரத்தினம் ஆகும். வடமேற்கு ஐரோப்பாவில் உள்ள லோதாரிங்கியாவில் இருந்து கிடைத்த இதில், விவிலியத்தில் உள்ள சுசானாவின் கதை படங்களாகப் பொறிக்கப்பட்டுள்ளது. இதை **லோதர் பளிங்கு** அல்லது **சுசானா பளிங்கு** என்றும் அழைப்பது உண்டு. இது இப்போது பிரித்தானிய அருங்காட்சியகத்தின் சேகரிப்பில் உள்ளது.

விபரங்கள்
---------

இதன் முதன்மையான கூறு 4 அங்குல (10 சமீ) விட்டம் கொண்ட வட்டத் தட்டு வடிவிலான தெளிவான குவார்ட்சு ஆகும். இதில், சுசானாவும் மூத்தோரும் என்ற கதையில் இருந்து எட்டுக் காட்சிகள் செதுக்கப்பட்டுள்ளன. முதலில் சுசானா முறையற்ற உறவில் ஈடுபட்டதாகக் கூறி மூத்தோரால் குற்றஞ்சாட்டப்படுகிறாள். டானியல் தலையிட்டு மூத்தோரைக் கேள்விக்கு உள்ளாக்கி, அவர்களது சாட்சிகளைப் பொய்யென வெளிப்படுத்தியதுடன் தண்டனையும் வாங்கிக் கொடுக்கிறார். இறுதிக் காட்சியில் சுசானா குற்றமற்றவள் என்று அறிவிக்கப்படுகிறாள். காட்சிகளுடன் இலத்தீன் மொழியில் விவிலியத்தில் இருந்து வரிகள் பொறிக்கப்பட்டுள்ளன.

மேற்கோள்கள்
-----------

1. 1 2  British Museum. "Lothair Crystal". *A History of the World in 100 Objects*. 20 ஜனவரி 2010 அன்று மூலம் பரணிடப்பட்டது. 4 June 2010 அன்று பார்க்கப்பட்டது.
2. ↑  Brown, Louise Fargo; Carson, George Barr (1971). *Men and Centuries of European Civilization*. Ayer Publishing. பக். 127b. பன்னாட்டுத் தரப்புத்தக எண்:978-0-8369-2100-7. .
3. ↑  British Museum. "The Lothair Crystal". *British Museum catalogue*. 17 அக்டோபர் 2012 அன்று மூலம் பரணிடப்பட்டது. 4 June 2010 அன்று பார்க்கப்பட்டது.

இவற்றையும் பார்க்கவும்
----------------------

* 100 பொருட்களில் உலக வரலாறு
**யாருகலா** அல்லது **எருகலா** அல்லது **எருகுல** (*Yerukala* or *Erukala* or *Erukula*) என்பவர்கள் ஆந்திரா மற்றும் தெலுங்கானாவில் வாழும் பழங்குடி சமூக குழுவினர் ஆவர். 2011ஆம் ஆண்டு மக்கள் தொகை கணக்கெடுப்பின்படி எருகலா பழங்குடியினரின் மக்கள் தொகை 519,337 ஆகும். எருகுலாவின் மொத்த எழுத்தறிவு விகிதம் 48.12% ஆகும். பெரும்பாலானவர்கள் தெலங்காணா மாவட்டங்களில் சிறுபான்மையினருடன் தெற்கு கடலோர ஆந்திரா மற்றும் இராயலசீமாவில் வாழ்கின்றனர். இவர்களின் தாய் மொழி தமிழ் அடிப்படையிலான யெருக்குல ஆகும். ஆனால் பெரும்பாலானவர்கள் தெலுங்கிற்கு மாறிவிட்டனர். இவர்கள் வழக்கமான குற்றவாளிகள் எனப் பிரித்தானிய ஆதாரங்களினால் அவதூறு செய்யப்பட்டனர். இதனால் குற்றவியல் பழங்குடியினர் சட்டத்தின் கீழ் இவர்கள் வைக்கப்பட்டனர். நாடோடி வாழ்க்கை வாழ்பவர்களாக இவர்கள் உள்ளனர்.

மேற்கோள்கள்
-----------

1. ↑  Chaudhuri, Sarit Kumar; Chaudhuri, Sucheta Sen, தொகுப்பாசிரியர்கள் (2005). *Primitive tribes in contemporary India: concept, ethnography and demography*. **2**. Mittal Publications. பக். 263. பன்னாட்டுத் தரப்புத்தக எண்:81-8324-026-7.
2. ↑   *Castes and Tribes of Southern India*.
3. ↑  "The agony of Stuartpuram".

வெளி இணைப்புகள்
---------------

* Yerukalas முகப்பு பக்கம் பரணிடப்பட்டது 2019-04-09 at the வந்தவழி இயந்திரம்
* முதிராஜு மன்னர்கள் பரணிடப்பட்டது 2019-09-05 at the வந்தவழி இயந்திரம்
* ஏகலவ்யா பழங்குடியினர் மேம்பாடு மற்றும் கல்விச் சங்கம் பக்கம் எருகுலா பரணிடப்பட்டது 2018-08-30 at the வந்தவழி இயந்திரம்
**பிரச்சோதனன்**  என்பவன் பெருங்கதை இலக்கியத்தில் வரும் கதை மாந்தர்களில் ஒருவன். இந்த இலக்கியத்தின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனன் அவந்தி நாட்டு அரசன். இவனுக்குப் பதினாயிரம் (10,000) மனைவியர். அவர்களில் முதன்மையானவள் பதுமகாரிகை. பதுமகாரிகையின் மகள் வாசவதத்தை. மனைவியருக்குப் பிறந்த பிள்ளைகள் பலர். அவர்களில் பாலகன், பாலகுமரன், கோபாலகன் என்னும் மூவரும் சிறந்து விளங்கிய முதல்வர்கள். 

பிரச்சோதனன் தனக்குத் திறை செலுத்தாதவர்கள் வத்தவ நாட்டு அரசன் உதயணனும், வைசாலி நகரத்து அரசன் யூகியும் என அறிந்து அவர்களை வெல்லத் திட்டமிட்டான். உதயணன் தனக்கு உதவிய தெய்வயானையை இழந்து அதனைத் தேடிக்கொண்டு காட்டில் அலைவதை அறிந்து ஒருபுறம் யூகியைத் தாக்கவும், மற்றொருபுறம் உதயணனைத் தந்திரத்தால் வெல்லவும் திட்டமிட்டான்.

எந்திர யானை ஒன்று செய்து அனுப்பி, போரிட்டு, உதயணனைக் கைது செய்து கொண்டுவந்தான்.

அடிக்குறிப்பு
-------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  உ.வே.சா. எழுதிய உதயணன் சரித்திரச் சுருக்கம்
**அச்ரஃப் நினைவு மருத்துவமனை** (Ashraff Memorial Hospital) இலங்கையின் கல்முனையில் உள்ள ஓர் அரசு மருத்துவமனை ஆகும். கொழும்பில் செயல்படும் மத்திய அரசின் கட்டுப்பாட்டில் இம்மருத்துவமனை உள்ளது. 2010 ஆம் ஆண்டில் இங்கு 310 படுக்கைகள் இருந்தன.  இந்த மருத்துவமனை சில சமயங்களில் **கல்முனை தெற்கு முகாம் மருத்துவமனை** அல்லது **கல்முனை தெற்கு மருத்துவமனை** என அழைக்கப்படுகிறது .

வரலாறு
------

**கல்முனைக்குடி மத்திய மருத்துவமனை** 1940 ஆம் ஆண்டுகளில் நிறுவப்பட்டது. இந்த மருத்துவமனை 1988 ஆம் ஆண்டு கல்முனைக்கு இடமாற்றம் செய்யப்பட்டு மத்திய மருத்துவமனையாகவும் மகப்பேறு இல்லமாகவும் மாற்றப்பட்டது. 1995 ஆம் ஆண்டில் புற நோயாளிகள் மருத்துவம்னையாகவும் 1996 ஆம் ஆண்டில் ஒரு மாவட்ட மருத்துவமனையாகவும், 1999 ஆம் ஆண்டில் ஒரு இராணுவ மருத்துவமனையாகவும் தரம் உயர்ந்தது. கல்முனை தெற்கு ஆதார மருத்துவமனையாக செயல்பட்டுவந்த இம்மருத்துவம்னை 2002 ஆம் ஆண்டு அச்ரஃப் நினைவு மருத்துவமனை எனப் பெயர் மாற்றம் செய்யப்பட்டது. அப்பிரதேசத்தின் முன்னணி அரசியல்வாதியான எம்.எச்.எம்.அச்ரஃப்பின் நினைவாக இப்பெயர் சூட்டப்பட்டது. 2002 ஆம் ஆண்டு கொழும்பில் உள்ள மத்திய அரசாங்கத்தால் மருத்துவமனை கையகப்படுத்தப்பட்டது - முன்னதாக திருகோணமலை மாகாண அரசாங்கத்தால் இது கட்டுப்படுத்தப்பட்டது.

மேற்கோள்கள்
-----------

1. ↑  "Under Line Ministry Beds 2010" (PDF). Ministry of Health, Sri Lanka. 2011-09-27 அன்று மூலம் (PDF) பரணிடப்பட்டது. 2011-08-25 அன்று பார்க்கப்பட்டது.

புற இணைப்புகள்
--------------

* அச்ரஃப் நினைவு மருத்துவமனை